**Mór Városi Önkormányzat Képviselő-testületének**

**43/2022. (II.3.) határozata**

**a TOP PLUSZ-3.1.1-21 Megyei foglalkoztatási-gazdaságfejlesztési együttműködések felhívásra benyújtott, Szent István Program – Gazdaságfejlesztési és Foglalkoztatási Partnerség című együttműködésben való részvétel tárgyában**

Mór Városi Önkormányzat Képviselő-testülete részt kíván venni a Fejér Megyei Önkormányzat, mint konzorciumvezető által a TOP\_PLUSZ-3.1.1-21 Megyei foglalkoztatási-gazdaságfejlesztési együttműködések felhívásra benyújtott, Szent István Program – Gazdaságfejlesztési és Foglalkoztatási Partnerség című támogatási kérelem szerinti együttműködésben, és egyúttal vállalja, hogy szerepet vállal a foglalkoztatási stratégia kidolgozásában és megvalósításában.

A Képviselő-testület továbbá felhatalmazza a polgármestert, hogy a határozat mellékletét képező szándéknyilatkozatot aláírja, majd gondoskodjon annak a Fejér Megyei Önkormányzat részére való megküldéséről.

Határidő: azonnal

Felelős: polgármester(Önkormányzati Iroda)

 Fenyves Péter Dr. Taba Nikoletta

 polgármester jegyző

melléklet a 43/2022. (II.3.) határozathoz

Szándéknyilatkozat

**Megyei foglalkoztatási-gazdaságfejlesztési együttműködésben való részvételről**

Alulírott **Fenyves Péter** polgármester, mint **Mór Városi Önkormányzat** (8060 Mór Szent István tér 6.) **képviselője** nyilatkozom, hogy szervezetünk aktív szerepet vállal a Fejér Megyei Önkormányzat, mint konzorciumvezető által a TOP\_Plusz-3.1.1-21 Megyei foglalkoztatási-gazdaságfejlesztési együttműködések felhívásra benyújtott, Szent István Program - Gazdaságfejlesztési és Foglalkoztatási Partnerség című együttműködésben, melyben az alábbi szerep(ek)et/tevékenység(ek)et vállalja:

**„foglalkoztatási stratégia kidolgozása, megvalósítása”**

Egyetértek azzal, hogy a fent megnevezett együttműködéshez további szervezetek csatlakozhatnak, valamint a támogatott projekt keretében létrejött együttműködés profilját bemutató dokumentum nyilvános.

Jelen nyilatkozat aláírásával kijelentem, hogy a fentebb hivatkozott projektjavaslat tartalmát megismertem, azzal egyetértek.

Hozzájárulok ahhoz, hogy a TOP\_Plusz-3.1.1-21 Megyei foglalkoztatási-gazdaságfejlesztési együttműködések felhívásra benyújtott, Szent István Program - Gazdaságfejlesztési és Foglalkoztatási Partnerség című együttműködésben (a továbbiakban: együttműködés), a konzorciumvezető Fejér Megyei Önkormányzat, mint adatkezelő nevemet, a telefonszámomat, az e-mail címemet az adatkezelési tájékoztatóban meghatározott célból és módon kezelje.

Hozzájárulok továbbá, hogy az együttműködés időtartama alatt és rendezvényei során rólam hang-, fénykép-, videó-felvétel készüljön, és a konzorciumvezető azokat az együttműködés médiamegjelenései során felhasználja.

Kelt: Mór, 2022. február 3.

.............................................................

 **Fenyves Péter**

 **polgármester**

 **Mór Városi Önkormányzat**